És necessari brindar amb begudes alcohòliques?
12 de juliol de 2023

Amb l'arribada de l'estiu, els plans i festes es multipliquen. Prendre alguna cosa amb amics o acudir a les revetles del poble són algunes de les activitats que es realitzen amb assiduïtat en els mesos més calorosos. I, en moltes d'aqueixes ocasions, l'alcohol i altres substàncies poden fer acte de presència.

Plantejant la pregunta d'És necessari brindar amb begudes alcohòliques? la Unitat de Prevenció de Conductes Addictives (UPCCA) de la Mancomunitat Camp de Túria i dins de la seua campanya 12 mesos, 12 lemes, vol fer reflexionar sobre tots aqueixos moments en els quals se'ls insisteix a aquelles persones que no volen prendre alcohol (o una altra substància) perquè ho facen, en compte de gaudir del moment.

A vegades, fins i tot se'ls resta importància a les conseqüències i als perills del consum: “Per una no passa res”, “és que mai beus”, “vaja dessaborit/a”, “sempre amb excuses”... són algunes de les frases a les quals han de enfrontar-se els qui no volen consumir. Ningú es pregunta per què algú pren una cervesa, però sempre hi ha qui es pregunta per què algú no vol aqueixa cervesa.

Amb aquesta campanya, sota el lema “SI NO VOLS BEURE, NO BEGUES. SI NO VOL BEURE, NO INSISTISQUES” posa de manifest que la pressió social no contribueix a gaudir de l'estiu i les estones amb amics, sinó tot el contrari. Ningú hauria de sentir-se pressionat per a fer alguna cosa que no li abelleix fer i ningú hauria de pressionar a ningú perquè ho faça. Triem lliurement i gaudim de la companyia dels altres, que és el que de debò importa.